Александър Пушкин
Девойка

Превод от руски: Вътьо Раковски, —

chitanka.info

Девойка[0]

Аз казах ти: пази се от девойка мила!

Привлича тя сърцата със неволна сила.

Приятелю непредпазлив! Не бива ти

да се заглеждаш в други поглед и черти.

И на измяната презряла всяка сладост,

край нея все пламти замислената младост.

Любимците на щастие и на съдби

смирено й поднасят влюбени молби;

но тя е горда — чувствата им ненавижда,

не ги и забелязва тя, не ги и вижда.

[0] Напечатано е в „Соревнователь просвещения“, 1823 г., №3. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.